मख’नो गोनांदि थांनाय 31अक्टबर सानखालि बरमा दखरा दुलाराय बर’ फरायसा आफादनि मावखुलियाव इउ पि पि एल दोलोनि नेहाथारि फैला बरगयारी आरो एबसुनि नेहाथारी रंगिना बरगयरीमोना दसे सम जिरायनो थाखाय एबसुनि मावखुलियाव थांदोंमोन । बे समावनो फैला बरगयारी, रंगिना बरगयारी आरो बर’ फरायसा आफादनि मावथिफोरनि सिगाङावनो बि पि एफनि माखासे सोद्रोमाफोरा थांंनानै गाज्रि बेबहार खालामनायजों लोगोसे मावखुलिनि माखासे सियारफोरखौ बुफायला- बुफायलि खालामो। बे जाथायखौ बागसा जिल्ला बर’ फरायसा आफादनि बानजायनायाव बागसा जिल्लानि मोनफ्रोमबो दखरा दुलाराय बर’ फरायसा आफादफोरखौ लानानै मुसलपुरनि बाथौफुरियाव थानाय बागसा जिल्लानि जिल्ला बेंगिरिनि मावखुलिनि मोखाङाव नै घन्टानि थाखाय धर्ना हाबाफारि बानजायो।